কুমিল্লা, ১০ জুলাই (শীর্ষ নিউজ ডটকম): ইসলামী আন্দোলন বাংলাদেশসহ ১২টি দলের ডাকা ৩০ ঘণ্টা হরতালের সমর্থনে কুমিল্লায় মিছিল বের করলে পুলিশ লাঠিচার্জ করে মিছিলটি ছত্রভঙ্গ করে দেয়। হরতালের প্রথম দিন আজ রোববার ইসলামী আন্দোলন বাংলাদেশ সমর্থকরা এ মিছিল বের করে।  জানা গেছে, ইসলামী আন্দোলন বাংলাদেশর নেতাকর্মীরা আজ সকাল ১০টার দিকে কুমিল্লা শহরে একটি মিছিল বের করে। মিছিলটি শহরে প্রবেশ করার পর পুলিশ লাঠিচার্জ করে মিছিলটি ছত্রভঙ্গ করে দেয়। এছাড়া  শহরে কিছু দোকানপাট খোলা থাকলেও ব্যাংক-বীমায় কার্যক্রম ছিল স্বাভাবিক| ঢাকা-চট্টগ্রাম মহাসড়কে কোনো যান চলাচল না করলেও শহরে অটোরিকশা ও রিকশা চলাচল করেছে।  (শীর্ষ নিউজ ডটকম/প্রতিনিধি/এইউ/আরআর/২০.৩৬ ঘ.)